Lífið í Stykkishólmi þessa dagana virðist að miklu leyti snúast um körfubolta , enda er Snæfell á bullandi siglingu í úrslitakeppninni og mætir Grindvíkingum í úrslitakeppninni í kvöld , mánudag í Grindavík . Af þessum sökum var meðal annars aðalfundi Eflingar Stykkishólms , sem auglýst hafði verið að halda ætti á mánudag , frestað til annars kvölds , það er þriðjudagsins 8. apríl . Fundarstaðurinn er sá sami , Ráðhúsloftið . Í Stykkishólmspóstinum segir að margir muni að sjálfsögðu fylgja liðinu til Grindavíkur eða fylgjast með leiknum í sjónvarpinu . Það var því ljóst að fámennt gæti orðið á aðalfundinum í kvöld . Stykkishólmsvefurinn segir frestun fundarins sýna jafnframt að hringlandaháttur og seinagangur KKÍ með leikjaniðurröðunina í úrslitunum skapi ekki aðeins vandamál fyrir þjálfara liðanna heldur einnig þau samfélög sem liðin koma úr . Þess má geta að Efling Stykkishólms er félag sem stofnað var til eflingar atvinnu - , menningar - og mannlífs í Hólminum og er bæði framfara - og átthagafélag þeirra Hólmara .